# Shirazeh Houshiary

Shirazeh Houshiary (Xiraz, 15 de gener de 1955) és una artista i escultora d'instal·lacions iraniana que viu i treballa a Londres. Ha creat instal·lacions per a ciutats com Nova York, Tòquio o Londres.

## Biografia

Shirazeh Houshiary va deixar el seu país natal, l'Iran, el 1973. Entre 1976 i 1979 va formar-se a la Chelsea School of Art de Londres i posteriorment va ser becària del Cardiff College of Art (1979–1980). Des d'aquell moment, viu i treballa a Londres.
Es va donar a conèixer com a escultora als anys vuitanta i es va identificar amb altres joves escultors de la seva generació com Richard Deacon i Anish Kapoor, malgrat que la seva obra era diferent de la dels seus companys per la forta influència persa que presentava, tot i que compartia amb Kapoor una preocupació espiritual. La seva ideologia parteix de la doctrina mística sufí i de Jalal ad-Din Muhammad Rumi, místic i poeta persa del segle xiii.
El 2005 Creative Time va encarregar a Houshiary i l'arquitecte Pip Horne la sèrie Creative Time Art on the Plaza, en la qual es va exposar la monumental torre Breath a la ciutat de Nova York. Així, s'iniciava una col·laboració de més de deu anys dels dos artistes que els va portar l'any següent a instal·lar al centre de Tòquio l'obra Bloom, una torre de sis metres d'alçada. El 2008, l'església St Martin-in-the-Fields de Londres va donar a conèixer l'encàrrec a Shirazeh Houshiary i Pip Horne de la finestra de l'est. Amb un disseny minimalista, és una de les seves creacions més conegudes que, alhora, es considera una de les peces d'art religiós més significatives de Londres de les darreres dècades. La finestra de Houshiari mostra una creu distorsionada, com es veuria a l'aigua, amb la qual l'artista desafia les concepcions binàries de la societat sobre l'art religiós "connectant-se de nou a la seva essència".
El 2005 (Veil) i el 2008 (Shroud), Houshiary va treballar amb l'animador Mark Hatchard dels estudis Hotbox per crear animacions per ordinador per a instal·lacions a les galeries Lehmann Maupin de Nova York i Lisson de Londres. La seva obra també es va incloure a l'exposició Without Boundary: Seventeen Ways of Looking de Feri Daftari que es va presentar al Museu d'Art Modern el 2006 i la 17a Biennal de Sidney el 2010.
Destaca igualment per les seves instal·lacions multimèdia com Breath, un esdeveniment col·lateral que va presentar a la 55a Biennal de Venècia (2013). D'altra banda, ha completat diversos encàrrecs específics per a la indústria de la moda per a figures destacades com Jimmy Choo o Victoria Beckham.
La seva pràctica artística, a més de l'escultura, inclou pintura, instal·lació, projectes arquitectònics i cinema. En lloc de centrar-se en el mitjà, la seva obra es basa en la idea i sovint es caracteritza per referències a vels, membranes i boires, basant-se en la ciència contemporània i el Cosmos.
Nominada al premi Turner de 1994, l'obra de Houshiary forma part de nombroses col·leccions públiques i privades, com el Museu d'Art Modern de Nova York, el Museu Guggenheim de Nova York, la col·lecció del British Council de Londres, el Museu d'Art Contemporani de Prato o la Tate de Londres.

## Exposicions
### Exposicions individuals

* 1984. Shirazeh Houshiary, Lisson Gallery, Londres.
* 1988. Shirazeh Houshiary, Museu d'Art Modern d'Oxford i Centre d'Art Contemporain, Ginebra.
* 1988. Dancing Around My Ghost, Camden Arts Centre, Londres.
* 1993. Turning Around the Centre, University Gallery, Universitat de Massachusetts, Amherst.
* 1994. Conversation with Shirazeh Houshiary and Stella Santacatterina, publicació amb motiu d'una exposició celebrada a la Lisson Gallery de Londres (reeditada a partir de Third Text, núm. 27).
* 1995. Isthmus: Shirazeh Houshiary, Magasin-Centre National d'Art Contemporain de Grenoble, British Council de Londres.
* 2000. Shirazeh Houshiary, Tate Gallery, Londres.
* 2008. Shirazeh Houshiary: Recent Works, Lisson Gallery, Londres.
* 2010. Shirazeh Houshiary: Recent Works, Lehmann Maupin Gallery, Nova York.
* 2015. Through Mist, Lehmann Maupin, Hong Kong.
* 2015. Shirazeh Houshiary: Smell of First Snow, Lisson Gallery, Londres.
* 2016. The River is Within Us, Singapore Tyler Print Institute, Singapur.

### Exposicions col·lectives

* 1983. New Art at the Tate Gallery, Tate Gallery, Londres.
* 1983. The Sculpture Show, Galeries Hayward i Serpentine, Londres.
* 1984. The British Art Show, exposició itinerant de l'Art Council.
* 1985. The British Art Show, Galeria d'Art de Nova Gal·les del Sud, Sydney.
* 1987. Skulptur Projekte 87, Westfälisches Landesmuseum für kunst and Kulturgeschichte Münster, Münster.
* 1989. Magiciens de la Terre, Centre Georges Pompidou, París.
* 1993. In Site: New British Sculpture, Museet for Samtidskunst, Oslo.
* 1993. Recent British Sculpture, Museu de la Ciutat i Galeria d'Art, Derby.
* 1994. El Premi de Torner, Tate Gallery, Londres.
* 1994. Sculptors' Drawings Presented by the Weltkunst Foundation.
* 1995. Contemporary British Art in Print, Scottish National Gallery, Edimburg.
* 1996. Negotiating Rapture, Museu d'Art Contemporani de Chicago.
* 1998. Contemporary Survey, Museu d'Art Contemporani de Los Angeles.
* 2002. A Century of Innocence, Rooseum Center for Contemporary Art, Malmö.
* 2004. Turning points 20th Century British Sculpture, British Council, Museu d'Art Contemporani de Teheran.
* 2006. Without Boundary: Seventeen Ways of Looking, Museu d'Art Contemporani de Nova York.
* 2010. 17th Biennale of Sydney, Sidney.
* 2014. Sculpture in the City, Londres.
* 2009. Frieze Art Fair, Londres.
* 2014. Genius Loci – Spirit of Place, Palazzo Franchetti, Venècia.
* 2016. Five / Fifty / Five Hundred, Lisson Gallery, Londres.

## Referències

* 1 2 Tate. «Shirazeh Houshiary born 1955» (en anglès britànic). [Consulta: 12 novembre 2020].
* 1 2 3 4 "Shroud Preview" ArtFacts.net. Accessed 2010
* 1 2 3 4 5 6 7 8 9 10 11 12 "Shirazeh Houshiary" Arxivat 2010-10-30 a Wayback Machine. 17th Biennale of Sydney. 2010.
* 1 2 «Aesthetica Magazine - Common Humanity» (en anglès britànic). [Consulta: 13 novembre 2020].
* ↑ Glancey, Jonathan The Guardian, 25-04-2008.
* ↑ "Veil preview" Arxivat 2011-07-15 a Wayback Machine. Oneartworld.com. Accessed 2010
* ↑ "Shirazeh Houshiary interview" Arxivat 2012-05-24 a Wayback Machine.. Aesthetica. 2008
* 1 2 «Aesthetica Magazine - Shirazeh Houshiary, The River is Within Us, Singapore Tyler Print Institute» (en anglès britànic). [Consulta: 12 novembre 2020].
* 1 2 «Aesthetica Magazine - Shirazeh Houshiary: Smell of First Snow, Lisson Gallery, London» (en anglès britànic). [Consulta: 12 novembre 2020].
* 1 2 Recordings: a select bibliography of contemporary African, Afro-Caribbean and Asian British art (en anglès). Londres: Institute of International Visual Arts and Chelsea College of Art and Design, 1996. ISBN 1899846069. OCLC 36076932.
* ↑ «Aesthetica Magazine - Shirazeh Houshiary: Through Mist, Lehmann Maupin, Hong Kong» (en anglès britànic). [Consulta: 12 novembre 2020].
* ↑ «Aesthetica Magazine - Sculpture in the City, London» (en anglès britànic). [Consulta: 12 novembre 2020].
* ↑ «Aesthetica Magazine - A Round Up of Frieze Art Fair 2009» (en anglès britànic). [Consulta: 12 novembre 2020].
* ↑ «Aesthetica Magazine - Genius Loci: Spirit of Place, Palazzo Franchetti, Venice, Italy» (en anglès britànic). [Consulta: 12 novembre 2020].
* ↑ «Aesthetica Magazine - Celebrating Lisson Gallery's Fifth Anniversary» (en anglès britànic). [Consulta: 12 novembre 2020].

## Bibliografia

* Bhabha, Homi. Without Boundary: Seventeen Ways of Looking (en anglès). Nova York: MOMA, 2006. ISBN 9780870700859.
* Daftari, Fereshteh. Beyond Islamic roots: Beyond Modernism (en anglès). Seúl: Kukje Gallery, 2004.
* Gooding, Mel. A Suite for Shirazeh Houshiary (en anglès). Londres: Lisson Gallery, 2008.
* Hubbard, Sue «Shades of Black and White» (en anglès). The Independent Review, 30-11-2004.
* Kuspit, Donald «Shirazeh Houshiary». Art Forum International, 11-1999.

## Enllaços externs

* Pàgina web de Shirazeh Houshiary